cyanic-selkie/wikianc huggingface dataset:
நீலிமா ராணி
நீலிமா ராணி (Neelima Rani, பிறப்பு: நவம்பர் 6, 1983) இவர் ஒரு தமிழ் திரைப்பட நடிகை மற்றும் சின்னத்திரை நடிகையாவார். இவர் 1992ம் ஆண்டு நடிகர் கமல் நடித்த தேவர் மகன் திரைப்படத்தில் குழந்தை நட்சத்திரமாக அறிமுகமானார், அதற்கு பிறகு பல திரைப்படங்கள் மற்றும் சின்னத்திரை தொடர்களில் நடித்ததன் மூலம் மிகவும் பிரபலமான நடிகையானார்.
தொழில்
இவர் ஐம்பதிற்கும் மேற்பட்ட தொலைக்காட்சித் தொடர்களிலும் முப்பதுக்கும் மேற்பட்ட திரைப்படங்களிலும் நடித்துள்ளார். நான் மகான் அல்ல திரைப்படத்தில் நடித்ததன் மூலம் சிறந்த துணை நடிகைக்கான விருது வென்றார். தொலைக்காட்சியிலிருந்து சற்று விலகி அமளி துமளி, இருவர் உள்ளம், பண்ணையாரும் பத்மினியும் போன்ற திரைப்படங்களில் நடித்தார்.
சின்னத்திரையில்
இது முழுமையானது அல்ல.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தியத் தொலைக்காட்சி நடிகைகள் பகுப்பு:இந்திய நடிகைகள் பகுப்பு:1986 பிறப்புகள் பகுப்பு:இந்தியத் திரைப்பட நடிகைகள் பகுப்பு:சென்னை நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள்
பிரண்டன் மெக்கல்லம்
பிரெண்டன் பேரி மெக்கல்லம் (Brendon Barrie McCullum (பிறப்பு: செப்டம்பர் 27, 1981) துடுப்பாட்டப் பயிற்சியாளர்,  முன்னாள் நியூசிலாந்துத் துடுப்பாட்ட வீரர் மற்றும் வர்ணனையாளர் ஆவார். இவர் அனைத்து விதமான துடுப்பாட்ட வடிவங்களிலும் நியூசிலாந்து அணிக்காக விளையாடியுள்ளார். மெக்கல்லம் விரைவாக ஓட்டங்களை எடுப்பதன்மூலம் பரவலாக புகழ்பெற்றார். தேர்வுத் துடுப்பாட்டப் போட்டிகளில் விரைவாக நூறு ஓட்டங்களை எடுத்து சாதனை செய்தார். ஆகஸ்ட் 2019 இல் அனைத்து வகையான துடுப்பாட்டப் போட்டிகளில் இருந்தும் ஓய்வு பெற்றார். தற்போது இங்கிலாந்து தேர்வு அணியின் தலைமைப் பயிற்சியாளராக மெக்கல்லம் பணியாற்றி வருகிறார்.
மெக்கல்லம் பன்னாட்டு இருபது20 வடிவத்தில் அதிக ஓட்டங்கள் எடுத்தவர் ஆவார், ப இ20இல் இருமுறை நூறு ஓட்டங்கள் எடுத்த இரு நியூசிலாந்து வீரர்களில் ஒருவர் ஆவார். மார்ட்டின் கப்திலும் இரு முறை நூறு ஓட்டங்களை எடுத்துள்ளார். பிப்ரவரி 2014இல் இந்தியாவுக்கு எதிராக 302 ஓட்டங்கள் எடுத்ததன் மூலம் தேர்வுப் போட்டிகளில் மூன்று நூறு அடித்த முதல் நியூசிலாந்து வீரர் ஆனார். 2014 ஆம் ஆண்டில், ஒரு நாட்காட்டி ஆண்டில் (1164) 1000 தேர்வுத் துடுப்பாட்ட ஓட்டங்களை எடுத்த முதல் நியூசிலாந்து வீரர் என்ற பெருமையையும் பெற்றார். 2015ல் கேன் வில்லியம்சன் 1172 ரன்கள் எடுத்து சாதனை படைத்தார். 20 பிப்ரவரி 2016 அன்று தனது கடைசி தேர்வுப் போட்டியில் மெக்கல்லம் 54 பந்துகளில் அதிவேக நூறு ஓட்டங்களைப் பதிவு செய்தார், 56 பந்துகளில் தனது முன்மாதிரியான விவியன் ரிச்சர்ட்சின் சாதனையை முறியடித்தார், மொத்தம் 79 பந்துகளில் 145 ஓட்டங்கள் எடுத்தார். தேர்வுத் துடுப்பாட்டப் போட்டியில் அதிவேகமாக 150 ஓட்டங்கள் எடுத்த வீரர் என்ற சாதனையையும் படைத்துள்ளார்.
இருபது20 போட்டியில் இரண்டு நூறுகள் அடித்த முதல் வீரர் இவர் ஆவார். பன்னாட்டு இருபது20 இல் வங்காளதேசத் துடுப்பாட்ட அணிக்கு எதிராக 123 ஓட்டங்களையும் 2008 இல் ராயல் சேலஞ்சர்ஸ் பெங்களூருக்கு எதிராக கொல்கத்தா நைட் ரைடர்ஸ் அணிக்காக 158 ஓட்டங்கள் எடுத்து இறுதிவரை ஆட்டமிழக்காமல் இருந்தார். பின்னர் இந்தச் சாதனையானது 2013 ஐபிஎல் பதிப்பில் ராயல் சேலஞ்சர்ஸ் பெங்களூர் அணிக்காக ஆரோன் ஃபின்ச் (ஆஸ்திரேலியாவுக்காக ஜிம்பாப்வேக்கு எதிராக 172) மற்றும் கிறிஸ் கெய்ல் ( புனே வாரியர்ஸ் இந்தியாவுக்கு எதிராக 175) இந்தச் சாதனை முறியடிக்கப்பட்டது. சென்னை சூப்பர் கிங்ஸ் அணிக்காக 2014 மற்றும் 2015 பருவங்களில் விளையாடினார்.
உள்ளூர்ப் போட்டிகள்
மார்ச் 3, 2008இல் இங்கிலாந்து துடுப்பாட்ட அணியினை எதிர்கொள்வதற்கு முன்னர் ஆக்லாந்து ஏசஸ் அணிக்கு எதிராக இசுட்டேட் சீல்டு அணி சார்பாக விளையாடினார்.ஈடன் பூங்கா ஓவலில் நடைபெற்ற இந்தப் போட்டியில் 170 ஓட்டங்கள் எடுத்து அணியின் வெற்றிக்கு உதவினார். இந்தப் போட்டியில் 52 பந்துகளில் 14 நான்கு மற்றும் 5 ஆறு ஓட்டங்கள் உட்பட நூறு ஓட்டங்களை எடுத்தார். இதில் பல உள்ளூர்ப் போட்டி சாதனைகளை முறியடித்தார். இதற்கு முன்னர் ஹார்லேண்ட் என்பவர் அடித்ததே அதிக ஓட்டச் சாதனையாக இருந்தது.
ஆரம்பகாலங்களில்
2004 இல், அவர் இங்கிலாந்துக்கு எதிரான ஒரு தேர்வுத் துடுப்பாட்டத் தொடரில் விளையாடினார் மற்றும் இலார்ட்சில் 96 ஓட்டங்கள் எடுத்ததே அதிகபட்ச ஓட்டமாக இருந்தது. பல மாதங்களுக்குப் பிறகு வங்காளதேசத்திற்கு எதிராக 143 ஓட்டங்கள் எடுத்து தனது முதல் நூறு ஓட்டங்களைப் பதிவு செய்தார். ஜிம்பாப்வேக்கு எதிராக 111 ஓட்டங்கள் எடுத்தது இரண்டாவது நூறு ஓட்டங்களைப் பதிவு செய்தார்.
டிசம்பர் 31, 2007 அன்று,  வங்காளதேசத்திற்கு எதிராக  19 பந்துகளில் 50 ஓட்டங்கள் எடுத்தார். 28 பந்துகளில் 9 நான்குகள் மற்றும் 6 ஆறுகள் உட்பட 80 ஓட்டங்கள் எடுத்தார். அவரது ஸ்ட்ரைக் ரேட் 285.71 ஆகும்.
சர்வதேச அங்கீகாரம்
2015 ஆம் ஆண்டு குயின்ஸ் பர்த்டே ஹானர்ஸில், துடுப்பாட்ட சேவைகளுக்காக நியூசிலாந்து ஆர்டர் ஆஃப் மெரிட்டின் அதிகாரியாக மெக்கல்லம் நியமிக்கப்பட்டார். அவர் 2014 ஆம் ஆண்டில் நியூசிலாந்தின் சிறந்த விளையாட்டு வீரர் விருதையும், பின்னர் இல் நியூசிலாந்தின் தலைமைத்துவ விருதையும் வென்றார்.
பயிற்சியாளராக
ஆகஸ்ட் 2019 இல் டிரின்பாகோ நைட் ரைடர்ஸ் மற்றும் கொல்கத்தா நைட் ரைடர்ஸ் ஆகிய இரு அணிகளுக்கும் தலைமைப் பயிற்சியாளராக நியமிக்கப்பட்டார் அவரது தலைமையின் கீழ், டிரின்பாகோ நைட் ரைடர்ஸ் 2020 இல் 4வது CPL பட்டத்தை வென்றது.
சதூர்வேதமங்களம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பிரண்டன் மெக்கல்லம்
சான்றுகள்
பகுப்பு:நியூசிலாந்து துடுப்பாட்ட வீரர்கள் பகுப்பு:1981 பிறப்புகள் பகுப்பு:வாழும் நபர்கள்
சதூர்வேதமங்களம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாவிளக்கு வழிபாடு
இடித்தெடுத்த பச்சரிசி,வெல்லம்,ஏலக்காய் போன்ற கலவையை விளக்கு வடிவில் செய்து தீபம் ஏற்றுவதே மாவிளக்கு ஆகும். இந்த மாவிளக்கு வழிபாடு சாக்த சமயத்தின் முழுமுதற் கடவுளான அம்மனுக்கு செய்யப்படுகிறது. மேலும் குலதெய்வங்களேக்கும், விநாயகர், பெருமாள் போன்ற பிற கடவுள்களுக்கும் இந்த மாவிளக்கு நேர்த்திக்கடன் செலுத்தப்படுகிறது. இந்த வழிபாட்டினை மாவிளக்கு ஏற்றுதல், மாவிளக்கு பார்த்தல் என பல பெயர்களில் அழைக்கின்றனர்.
மாவிளக்கு வழிபாடு
பச்சரிசி மாவு, வெல்லப் பாகு கலந்து மாவு உருண்டையாக செய்கின்றனர். இதில் வாசனைக்காக ஏலக்காய் சேர்ப்பதும் உண்டு. திரண்ட மாவினை நீள் உருண்டையாகப் பிடித்து, அதன் மேல் எண்ணெய் ஊற்ற குழியாக செய்கின்றனர். அதில் நல்லெண்ணெய், நெய் போன்றவற்றை ஊற்றி திரியிட்டு விளக்கேற்றுகின்றனர்.
மாவிளக்கு ஊர்வலம்
திருவிழா சமயங்களில் அவரவர் வீட்டில் செய்யப்பட்ட மாவிளக்கு ஊர்வலமாக அம்மன் ஆலயத்திற்கு எடுத்துச் செல்லப்பட்டு வழிபாடு நடத்தப்படும்.
நோய் தீர்க்க வேண்டுதல்
தலைவலி, கால் வலி, கை வலி, உடல் வலி உள்ளிட்டவற்றால் அவதிப்படக்கூடிய பக்தர்கள், அதிலிருந்து விடுபட மாவிளக்கு ஏற்றுகிறார்கள். அவர்களுக்கு எந்த பகுதியில் வலி ஏற்பட்டு அவதிப்படுகிறார்களோ, அந்த பகுதியில் மாவிளக்கை ஏற்றி வழிபடுகிறார்கள். அப்படி மாவிளக்கு ஏற்றி வழிபடும் போது அம்மன் தங்களது நோய்களை குணப்படுத்துவதாக நம்புகின்றனர்.
அவ்வாறான வேண்டுதல்களின் போது நோயுற்றவரை படுக்க வைத்து மாவிளக்கை வாழை இலையின் மீது வைத்து கண்கள், கைகள், மார்பு, வயிறு உறுப்புகளின் மீது வைக்கின்றனர். மாவிளக்கில் நல்லெண்ணெய் ஊற்றி திரியிட்டு விளக்கேற்றுகின்றனர்.
மாவிளக்கை தீயுடன் உண்ணுதல்
தமிழ்நாடு மாநிலத்தில் புதுக்கோட்டை மாவட்டத்தில் புள்ளான்விடுதி கற்பக விநாயகர் கோயிலில் மார்கழி மாதத்தில் சஷ்டி திதியும் சதய நட்சத்திரமும் இணைந்து வரும் நாளில் விநாயகருக்கு விநாயகர் நோன்பு என்ற விழா கொண்டாடப்படுகிறது. இந்த விழாவின் போது இருபது நாட்களுக்கு விநாயகருக்கு பிடித்த உணவுகளை படைக்கின்றனர். இருபத்தி ஒன்றாம் நாளில் இதுவரை படைத்த அனைத்து உணவுகளையும் ஒரு சேர படைக்கின்றனர்.
அந்நாளில் விநாயகருக்கு தீபாராதனை முடிந்தவுடன், ஆண்கள், பெண்கள் குழந்தைகள் என அனைவரும் தீயுடன் கூடிய மாவிளக்கை உண்கின்றனர். இந்த வழிபாடு வேறெங்கும் காணமுடியாத தனித்துவமாக விளங்குகிறது. இதனை திரிப்பழம் உண்ணுதல் என்கின்றனர்.
வெளி இணைப்புகள்
பகுப்பு:இந்து சமய வழிபாடுகள் பகுப்பு:இந்து சமய நேர்த்திக் கடன்கள்
அவன் அவள் அது
அவன் அவள் அது 1980 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் சிவகுமார், லட்சுமி, ஸ்ரீபிரியா மற்றும் பலரும் நடித்துள்ளனர். இது வாடகைத்தாய் கருவுருதல் குறித்த கதையைக் கொண்டுள்ளது இது சிவசங்கரியின் ஒரு சிங்கம் முயலகிறது புதினத்தை என்ற கதையை அடிப்படையாகக் கொண்டது. இக்கதைக்கு விசு திரைக்கதை அமைத்தார். இப்படம் 1980 ஏப்ரல் 11 அன்று வெளியானது.
இசை
இப்படத்திற்கு ம. சு. விசுவநாதன் இசையமைத்தார். பாடல் வரிகளை கண்ணதாசன் எழுதினார்.
வரவேற்பு
மூலக்கதையில் இருந்து குறிப்பிடத்தக்க வகையில் படத்தின் கதை வேறுபட்டிருந்தாலும், திரைப்படம் விமர்சன ரீதியாகவும் வணிக ரீதியாகவும் நல்ல வரவேற்பைப் பெற்றது. கல்கியின் காந்தன் படத்தின் பரபப்பையும் விழுமியங்களையும் பாராட்டினார்.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:லட்சுமி நடித்த திரைப்படங்கள் பகுப்பு:சிறீபிரியா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
டேனியல் மின்கலம்
டேனியல் மின்கலம் (Daniell cell) 1836 ஆம் ஆண்டில் ஜான் ஃபிரடெரிக் டேனியல், எனும் பிரிட்டிஷ் வேதியியலாளர் மற்றும்  வானிலை ஆய்வாளரால் உருவாக்கப்பட்ட ஒரு மின்வேதியியல் மின்கல வகையைச் சார்ந்தது. இம்மின்கலத்தில் தாமிரப் பாத்திரத்தில் தெவிட்டிய மயில் துத்தம் கரைசல் எடுத்துக்கொள்ளப்படுகிறது. நுண்துளைப் பாண்டம் ஒன்றினுள் நீர்த்த சல்பூரிக் அமிலத்தில் துத்தநாகத் தண்டு வைக்கப்பட்டிருக்கும். நுண்துளைப்பாண்டம் மயில் துத்தம் கரைசலினுள் வைக்கப்பட்டிருக்கும். துத்தநாகத்தண்டு சல்பூரிக் அமிலத்துடம் வினைபுரிந்து Zn++ அயனிகளையும் இரு எலக்ட்ரான்களையும் தரும். Zn++ அயனிகள் நுண்துளைப் பாண்டத்தில் உள்ள துளைகளின் வழியே சென்று மயில் துத்தம் கரைசலுடன் வினைபுரிந்து Cu++ அயனிகளை உருவாக்கும். இந்த Cu++ அயனிகள் நேர்மின்வாயான தாமிரப்பாத்திரத்தில் படியும். டேனியல் மின்கலம் மின்சுற்றில் இணைக்கப்படும்போது துத்தநாகத்தண்டிலிருந்து இரு எலக்ட்ரான்கள் சுற்றின் வழியே சென்று தாமிரத்தில் உள்ள தாமிர அயனிகளை நடுநிலையாக்கும். இதனால் தாமிரத்தில் இருந்து துத்தநாகத்திற்கு மின்சாரம் பாயும். டேனியல் மின்கலம் 1.08 வோ மின்னியக்கு விசையைத்தரும். நிகழ்கால வரையரைப்படி, டேனியல் மின்கலத்தின் செந்தர மின்னிலை 25° செ வெப்பநிலையில் 1.10 வோ ஆகும். இக்கலத்தில் நிகழும் மொத்த வினை ஓர் ஏற்ற ஒடுக்க வினையாகும். டேனியல் மின்கலம் வோல்டாயிக் மின்கலம் என்றும் அழைக்கப்படுகிறது.
வெளியிணைப்புகள்
பகுப்பு:இயற்பியல் பகுப்பு:பிரெஞ்சு கண்டுபிடிப்புகள் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:மின்கலங்கள்
நாகாலாந்தின் இனப்போராட்டம்
நாகாலாந்தின் இனப் போராட்டம், 1993ஆம் ஆண்டு முதல் இந்தியாவின் வடகிழக்கில் குக்கி இனத்தினருக்கும் நாகர் இனத்தினருக்கும் இடையே இருந்துவரும் ஓர் போராட்டமாகும்.முதலில் மணிப்பூரின் உக்ருல் மாவட்டதில் தங்குல் இனத்தவர்கள் தங்கள் பகுதியிலிருந்து குக்கி இனத்தவரை வெளியேற்ற இப்போராட்டம் துவங்கியது. இப்போதைய நிலையில் பல புரட்சிக்குழாம்கள் போராடி வருகின்றன. நாகாலாந்து தேசிய சோசலிச மன்றம் (ஐசக்-முய்வா) குழுவினர் மாவோவின் கொள்கைகளைப் பின்பற்றும் கிறித்துவ மாநிலம் கோரியும் நாகாலாந்து  தேசிய சோசலிச மன்றம் (காப்லாங்) குழுவினர்  சுதந்திர "பெரும் நாகாலாந்து" கோரியும் போராடிவருகின்றன.
1950களில் ஏற்பட்ட வன்முறை படிப்படியாகக் குறைந்து 1980களில் முற்றிலும் கட்டுப்பாட்டில் இருந்தது. 1993ஆம் ஆண்டு நாகர்களுக்கும் குக்கிகளுக்கும் வன்முறை வெடித்தது.
நாகாலாந்து புரட்சியாளர்கள்
நாகாலாந்தில் இயங்கும் பல்வேறு புரட்சி இயக்கங்கள்:
வெளி இணைப்புகள்
பகுப்பு:நாகாலாந்து பகுப்பு:20 ஆம் நூற்றாண்டுப் போர்கள் பகுப்பு:நாகாலாந்து வரலாறு
சேலம் இரும்பு ஆலை
சேலம் இரும்பு ஆலை (Salem Steel Plant) இந்திய நடுவன் அரசின் இந்தியா உருக்கு ஆணையம் (செயில்), சேலம் இரும்பு ஆலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும். இங்கு துருவேறா எஃகு தயாரிக்கப்படுகிறது இது சேலம் மாவட்டத்தில் கஞ்சமலை அடிவாரத்தில் சேலம் - பெங்களூர் தேசிய நெடுஞ்சாலை 44 இல் அமைந்துள்ளது. இந்த ஆலை அதன் குளிர் உருட்டல் ஆலையில் ஆண்டுக்கு 70,000 டன் மற்றும் சூடான உருட்டல் ஆலையில் ஆண்டுக்கு 3,64,000 டன் கொள்ளளவு உற்பத்தி செய்யும் அளவோடு நிறுவப்பட்டுள்ளது.
வரலாறு
15 மே 1972 அன்று இந்திய அரசு சேலத்தில் மின்சாரம், துருப்பிடிக்காத லேசான எஃகு ஆகியவற்றின் எஃகு மற்றும் கீற்றுகளை உற்பத்தி செய்வதற்காக ஒரு எஃகு ஆலை அமைக்க இந்திய அரசு முடிவு செய்தது. அப்போதைய எஃகு மற்றும் சுரங்கத் துறை அமைச்சர் மோகன் குமாரமங்கலம் 13 சூன் 1972 அன்று இந்த கட்டுமானப் பணிகள் தொடங்கி வைக்கப்பட்டது. திட்டத்தின் முதல் கட்ட செலவு inr 1811900000
இது அந்த நேரத்தில் குளிர்ச்சியான புதிய தொழில்நுட்பத்தை இந்தியாவுக்குக் கொண்டு வந்தது.
காம்மாலபட்டி ஊராட்சி
காம்மாலபட்டி ஊராட்சி (Kammapalapatti Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3589 ஆகும். இவர்களில் பெண்கள் 1708 பேரும் ஆண்கள் 1881 பேரும் உள்ளனர்.
சேலம் இரும்பு ஆலை
வரலாறு
சேலம் இரும்பு ஆலை பாரத மிகு மின் நிறுவனம் - திருச்சிராப்பள்ளி, எச்எம்டி, பாரத் எலெக்ட்ரானிக் - பெங்களூர் மற்றும் இந்திய தொலைபேசி நிறுவனத்திற்கும் எஃகு வழங்குகிறது. எஃகு எசுப்பானியா, ஐக்கிய இராச்சியம், யப்பான், செர்மனி மற்றும் சுவிட்சர்லாந்து உள்ளிட்ட 37 க்கும் மேற்பட்ட நாடுகளுக்கு ஏற்றுமதி செய்யப்படுகிறது. 1994-95 ஆம் ஆண்டில் சுமார் 41,500 டன்கள் 27 நாடுகளுக்கு ஏற்றுமதி செய்யப்படுகிறது.
காம்மாலபட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சேலம் இரும்பு ஆலை
சாதனைகள்
குளிர் உருட்டல் ஆலைக்கு ஏப்ரல் 1993 இல் ISO 9002 சான்று கிடைத்தது. சூடான உருட்டல் ஆலை வளாகம் இரண்டு ஆண்டுகளுக்கு பின்னர் சான்றிதழ் பெற்றது. இது மாசு இல்லாத சூழலுக்காக ISO14001 சான்றிதழை 1999 இல் ஜெர்மன் RWTÜV இலிருந்து பெற்றது.
மேற்கோள்கள்
பகுப்பு:தமிழ்நாட்டுப் பொருளாதாரம் பகுப்பு:சேலம் பகுப்பு:1981 நிறுவனங்கள் பகுப்பு:உருக்கு அமைச்சகம்
காம்மாலபட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நியூவர்க் லிபர்டி பன்னாட்டு வானூர்தி நிலையம்
முதலில் நியூவர்க் பெருநகர வானூர்தி நிலையம் அடுத்து நியூவர்க் பன்னாட்டு வானூர்தி நிலையம் என்று பெயரிடப்பட்ட நியூவர்க் லிபர்டி பன்னாட்டு வானூர்தி நிலையம் (Newark Liberty International Airport) (IATA: EWR, ICAO: KEWR, FAA LID: EWR), நியூ ஜெர்சி மாநிலத்தின் நியூவர்க் மற்றும் எலிசபெத் நகர எல்லைகளைத் தொட்டுக்கொண்டு அமைந்துள்ள ஓர் பன்னாட்டு வானூர்தி நிலையமாகும். நியூவர்க் நகரத்திற்கு உரிமையான இந்த நிலையத்தை நியூயார்க் மற்றும் நியூஜெர்சி நுழைமுக ஆணையம் இயக்குகிறது. நியூயார்க் நகரின் மன்ஹாட்டன் மையநகரிலிருந்து தென்மேற்கே 15 மைல் தொலைவில் அமைந்துள்ளது. ஐக்கிய அமெரிக்காவின் முதல் பெரும் வானூர்தி நிலையம் இதுவேயாகும். மேலும் நியூயார்க்-நியூஜெர்சி பெருநகர்ப்பகுதிகளில் அமைந்துள்ள உலகின் நெருக்கமான வானூர்தி நிலையங்களில் ஒன்றாக விளங்குகிறது. .
யூகோ வங்கி
யூகோ வங்கி இந்தியாவில் செயல்பட்டுவரும் மிகப்பெரிய பொதுத்துறை வங்கிகளில் ஒன்றாகும். இது 1943ஆம் ஆண்டில் யுனைடெட் கமர்சியல் வங்கி என்னும் பெயரில் கல்கத்தாவில் தொடங்கப்பட்ட வங்கியாகும். 2013 சூன் 1 அன்றைய நிலவரப்படி, 4000 சேவை மையங்களையும் 44 மண்டல அலுவலகங்களையும் கொண்டு இவ்வங்கி இந்தியா முழுவதும் சிறப்பாக செயலாற்றி வருகிறது. மேலும் இவ்வங்கிக்கு ஆங்காங் மற்றும் சிங்கப்பூரில் இரு அயல்நாட்டுக் கிளைகளும் செயல்படுகின்றன.
2013-14 நிதியாண்டில் இவ்வங்கியானது ரூபாய் 4550 பில்லியன் அளவிலான வணிக நடவடிக்கைகளை மேற்கொண்டுள்ளது. 2014ஆம் ஆண்டைய தரவின்படி, போர்ப்ஸ் உலகளாவிய சிறந்த 2000 வங்கிகளின் பட்டியலில் இவ்வங்கிக்கு 1860ஆவது இடம் கிடைத்தது.
இதனையும் காண்க
பகுப்பு:இந்தியப் பொதுத்துறை வங்கிகள் பகுப்பு:தேசியமயமாக்கப்பட்ட நிறுவனங்கள் பகுப்பு:இந்திய வங்கிகள்
அழைத்தால் வருவேன் (திரைப்படம்)
அழைத்தால் வருவேன் 1980-ஆம் ஆண்டு வெளிவந்த தமிழ்த் திரைப்படமாகும். பி. ஆர். சோமு இயக்கத்தில் வெளிவந்த இத்திரைப்படத்தில் சுதாகர், சுமலதா மற்றும் பலர் நடித்திருந்தனர்.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
அவதி மொழி
அவதி மொழி இந்திய-ஆரிய மொழிகளுள் ஒன்றாகும். இது முதன்மையாக உத்தரப் பிரதேச மாநிலத்திலுள்ள அவத் பகுதியிலேயே பேசப்படினும், மத்தியப் பிரதேசம், பீஹார் ஆகிய மாநிலங்கள்; டெல்லி, நேபாளம் ஆகிய இடங்களிலும் இம் மொழி பேசுவோரைக் காணமுடியும்.
தற்காலத்தில் இது இந்தியின் ஒரு கிளை மொழியாகவே கருதப்பட்டு வரினும், அண்மையில் இந்தி மொழி தரப்படுத்தப்படுவதற்கு முன், அவதி மொழியே இந்துஸ்தானியின் கிளைமொழிகளுள் இரண்டாவது முக்கிய இலக்கிய மொழியாகத் திகழ்ந்தது. துளசிதாசின் ராம்சரித்மானஸ், மாலிக் முகம்மத் ஜெய்சியின் பத்மாவத் என்பன இம்மொழியிலுள்ள முக்கிய இலக்கியங்களாகும்.
அவதி, இப்பகுதியின் மிகப் பழைய மொழியான பிராஜ் பாஷாவிலிருந்து தோன்றியது. மகதி மொழியின் தாக்கமும் இம்மொழியில் காணப்படுகின்றது. நவீன ஹிந்தி மொழியின் உருவாக்கத்தில் அவதி மொழிக்கும் முக்கிய பங்கு உண்டு.
இவற்றையும் பார்க்கவும்
பகுப்பு:இந்திய-ஆரிய மொழிகள் பகுப்பு:இந்திய மொழிகள்
வே. ராமசாமி
'''வே. ராமசாமி''' திருநெல்வேலி மாவட்டம் சங்கரன்கோவில் தாலுகாவிலுள்ள  மலையாங்குளம் கிராமத்தை சேர்ந்தவர். இவர் ஏலேய், செவக்காட்டுச் சித்திரங்கள்,கிணத்துக்குள் முளைத்த மருதாணி ,பூமாரியும் தக்காளி செடியின் ஐந்து பழங்களும் போன்ற நூல்களை எழுதி உள்ளார். ரெட்டைசுழி,வாகை சூட வா மற்றும் நய்யாண்டி படங்களில் பாடல் எழுதியுள்ளார். சிபிராஜ் நடிப்பில் வெளிவந்த 'மாயோன்' படத்தில் "புனலுறை பொன்மீனாய்ந்து "என்ற செய்யுளை எழுதி உள்ளார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்படப் பாடலாசிரியர்கள் பகுப்பு:தமிழக எழுத்தாளர்கள் பகுப்பு:திருநெல்வேலி மாவட்ட எழுத்தாளர்கள்
நைக்டிபட்டிராசிடே
நைக்டிபட்டிராசிடே (Nyctibatrachidae) என்பது இந்தியாவின் மேற்குத் தொடர்ச்சி மலைகளிலும் இலங்கையிலும் காணப்படும் ஒரு குறைந்த எண்ணிக்கையிலான சிற்றினங்களைக் கொண்ட தவளைக் குடும்பமாகும். இவை பொதுவாக வலுவான தவளைகள் எனப்படுகின்றன. நைக்டிபட்டிராசிடே அண்மையிலே ஒரு குடும்பமாக அங்கீகரிக்கப்பட்டது. இந்த தவளைகள் முன்னர் பரவலாக வரையறுக்கப்பட்ட குடும்பமான இரணிடே குடும்பத்தில் வைக்கப்பட்டன. மிகச் சமீபத்தில் இலங்கானெக்டினே, நைக்டிபட்டிராச்சினே, மற்றும் அசுட்ரோபட்ராச்சினே ஆகிய மூன்று துணைக் குடும்பங்களாகப் பிரிக்கப்பட்டன.
மேற்கோள்கள்
பகுப்பு:தவளைகள்
மரியம் நஃபீஸ்
மரியம் நஃபீஸ் (Mariyam Nafees) ஒரு பாகிஸ்தான் தொலைக்காட்சி நடிகை ஆவார். ஹம் தொலைக்காட்சியில், தியார்-இ-தில் தொடரில் ஜார்மினியாக அறிமுகமான இவர் பின்னர் குச் நா கஹோவில் தபிந்தாவாக நடித்துள்ளார்.
தொழில்
மரியம் தனது தொழில் வாழ்க்கையை தியார்-இ-தில் என்கிற தொலக்காட்சி தொடரில் ஒஸ்மான் காலித் பட், மாயா அலி, ஹரீம் பாரூக், ஆபிட் அலி மற்றும் சனம் சயீத் ஆகியோருடன் தொடங்கினார். இத் தொடரில் இவர், ஜார்மினி கதா பாத்திரத்தில் நடித்துள்ளார். இத் தொடரின் கதை பின்வருமாறு விளக்கப்பட்டுள்ளது.
தியார்-இ-தில்
ஜார்மினி தனது தாயின் ஆளுமையைப் போலவே இருக்கிறார், மேலும் ஜார்மினி, தன் தாயுடன் அதிக நேரம் இருக்கிறார். அவர் ஆகா ஜானையும் அவரது குடும்பத்தினரையும் நேசிக்கிறார். ஆனால் ஜார்மினியின் தந்தை இறக்கும் வரை அவரது மாமா பெஹ்ரோஸ் ( மைக்கேல் சுல்பிகர் ) ஆகா ஜானின் குடும்பத்திற்கு ஒருபோதும் இவர்களை அறிமுகப்படுத்தவில்லை. ஜார்மினி, பெஹ்ரோஸ் மற்றும் வாலியை மதித்தார், ஆனால் ருஹினா ( சனம் சயீத் ) மற்றும் ஃபாரா ( மாயா அலி ) ஆகியோரை வெறுத்தார், ஆகா ஜான் பெரும்பாலும் அவர்களின் செயல்களால் நோய்வாய்ப்படுகிறார். ஜார்மினி ஃபாரா மற்றும் வாலியின் திருமணத்தில் கலந்து கொண்டார், பின்னர் அவர் மருத்துவக் கல்லூரியில் சேர்ந்து படிப்பதற்காக விண்ணப்பித்தார்,
மேலும் ஆகா ஜானின் நெருங்கிய நண்பரின் பேரனாக இருக்கும் இபாத்தின் திட்டமும் அவருக்கு தெரிவிக்கப்பட்டது. வாலி அவர்களின் ஒப்பந்தத்தில் ஃபாராவை ஹவேலிக்கு வாங்கிய பிறகு, ஜார்மினி அவளைப் புறக்கணிக்கத் தொடங்கினாள், ஒருமுறை ஆகா ஜானின் உடல்நிலையைப் பார்த்து அவள் கத்தினாள். இருப்பினும், ஃபாராவின் கண்களில் ஆகா ஜானின் அன்பையும் பாசத்தையும் பார்த்த பிறகு, ஜர்மினி, அவளிடம் மன்னிப்பு கேட்டார், இருவரும் பிணைக்கப்பட்டனர். அவள் பெரும்பாலும் ஃபாராவுடன் காணப்பட்டாள். அவளுக்காக ஹவேலியில் தங்கவும், வாலிக்கு அவளுடைய உண்மையான உணர்வுகளைப் புரிய வைப்பதற்கு உதவ முடிவு செய்கிறாள் என்பதாக இத் தொடரின் கதை உள்ளது.
ஹயா கே டாமன் மெயின்
ஹயா கே டாமன் மெயினில், மரியம் நஃபீஸ், பிரதான கதாநாயகன் ஹயாவின் (சுகைனா கான்) நண்பராக ரிஜாவின் பாத்திரத்தில் பணியாற்றியுள்ளார். ரிஜா எல்லா நேரமும் ஹயாவின் வீட்டில் இருக்கிறாள். அவர்களுடைய நட்பு ஹயாவின் குடும்பத்தினருக்கு புரியவில்லை. ஹயாவிற்கு,ஃப்ரியட் மற்றும் அரிஷ் என்கிற 2 சகோதரர்கள் உள்ளனர். இவர்கள் இருவரும், (பெஹ்ரோஸ் சப்ஸ்வாரி) மகள் மிஸ்னா (நிடா கான்) மற்றும் லினா (ஷான்ஸ் சகோதரி) ஆகியோரை திருமணம் செய்து கொள்ள உள்ளனர்.ஹயாவின் குடும்பம் பெரியது. ஹயா ஆமை மூலம் ரிஜாவை பயமுறுத்துகிறார். ஹயாவின் தந்தை ( முஹம்மது காவி கான் ) அவர்களின் நட்பை விரும்புகிறார்.
ஹயா, ரிஜா பேசுவதைக் கட்டுப்படுத்தவில்லை. அதனால், அவள் நினைப்பது போல் பேசுகிறாள், ஆனால் அவளுடைய அம்மா (ஃபௌசியா முஷ்டாக்) ரிஜாவை பயமுறுத்துவதிலிருந்தும், யோசிக்காமல் பேசுவதிலிருந்தும் அவளுக்கு விழிப்புணர்வு ஏற்படுத்துகிறாள். மிஸ்னாவின் அத்தை அன்வாரி (அஃப்ஷான் குரேஷி) அவர்களது மருமகள் ஆரிஷை திருமணம் செய்யவிருந்ததால் அவர்களது வீட்டிற்குள் நுழைகிறார். ரிஜா தரையில் விழுகிறார். அவளது வலிக்கு குணமளிக்கும் பொருட்டு ஆரிஷ் அவள் கால்களைத் தள்ளுகிறான். அன்வாரி அவளைப் பார்த்து, உடனடியாக தங்கள் வீட்டை விட்டு வெளியேறி, தனது சகோதரி மற்றும் மைத்துனரை உறவை மறுக்கும்படி சமாதானப்படுத்தினார் என்பதாக இத் தொலைக்காட்சித் தொடரின் கதை செல்கிறது.
வெளி இணைப்புகள்
பகுப்பு:வாழும் நபர்கள்
எரவாஞ்சேரி விஸ்வநாதர் கோயில்
எரவாஞ்சேரி விஸ்வநாதர் கோயில் தமிழ்நாட்டில் நாகப்பட்டினம் மாவட்டம், எரவாஞ்சேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நோக்கியா லூமியா 720
'நோக்கியா லூமியா 720 (Nokia Lumia 720)', நோக்கியா நிறுவனம் வெளியிட்ட தொடுதிரை நகர்பேசியாகும். இது விண்டோசு இயங்குதளத்தில் இயங்கும். ஏப்ரல் 29, 2013 அன்று வெளியானது.6.1 மெகாபிக்சல் (மெகாபடவணுக்கள்) கொண்ட நிழற்படக்கருவி, 1 கிகாஹர்ட்சில் இயங்கும் செயலி ஆகிய வசதிகளைக் கொண்டது.
வெளியிணைப்புகள்
பகுப்பி:நோக்கியா பகுப்பு:திறனறிபேசிகள்
ராஜ்பீர் சிங்
ராஜ்பீர் சிங் லைப் ஓகே தொலைகாட்சியில் ஒளிபரப்பாகும் ஹதீம் என்ற தொடரின் மூலம் சின்னத்திரையில் அறிமுகமானார். இது இவரின் முதல் சின்னத்திரை தொடர் ஆகும். இதற்கு முன் இவர் விளம்பரபடங்களில் நடித்து வந்தார். இவர் சோனி தொலைகாட்சியில் ஒளிபரப்பான ’லக்சு பெர்ஃபெக்டு பிரைடு’ (LUX Perfect Bride) என்ற நிகழ்ச்சியில் பங்கு பற்றினார்.
ஆரம்ப வாழ்க்கை
இவர் சாதாரண குடும்பத்தில் ஆகஸ்டு 30ம் திகதி, 1982 ஆண்டு பிறந்தார். இவர் ஒரு உடற்பயிற்சி நிபுணர் மற்றும் ஒரு தேசிய மட்ட விளையாட்டு வீரர் ஆகும்.
வெளி இணைப்புகள்
பகுப்பு:இந்தியத் தொலைக்காட்சி நடிகர்கள் பகுப்பு:1982 பிறப்புகள் பகுப்பு:வாழும் நபர்கள் பகுப்பு:விளம்பர நடிகர்கள்
விக்டோரியா கோபுரப் பூங்கா
விக்டோரியா கோபுரப் பூங்கா என்பது இலண்டனின் தேம்சு ஆற்றின் வடக்குக் கரையோரம் அமைந்துள்ள ஒரு பொதுப் பூங்கா. இதன் பெயர் குறிப்பிடுவதற்கு ஏற்ப இது, வெசுட்மின்சுட்டர் மாளிகையின் தென்மேற்கு மூலையில் அமைந்துள்ள விக்டோரியா கோபுரத்துக்கு அருகில் உள்ளது. இப் பூங்கா மாளிகையில் இருந்து தெற்கே இலம்பர்ட் பாலம் வரை பரந்துள்ளது. இதற்குச் செங்குத்தான திசையில் ஒரு பக்கம் தேம்சு ஆறும் எதிர்ப் பக்கத்தில் மில்லிபாங்க்கும் உள்ளன. இப் பூங்கா தேம்சுக் கரைக்கட்டின் (embankment) ஒரு பகுதியாகவும் உள்ளது.
அம்சங்கள்
இந்தப் பூங்காவில் சிலைகள், நீரூற்றுக்கள் போன்ற பல்வேறு சிறப்பு அம்சங்கள் காணப்படுகின்றன. அவற்றுள் கலேயின் குடிமக்கள் சிற்பம், எமெலின் பன்கர்சுட்டு சிலை, பக்சுட்டன் நினைவு நீரூற்று என்பன அடங்குகின்றன.
பகுப்பு:இலண்டனில் உள்ள பூங்காக்கள்
அஸ்வின் சுந்தர்
References
பகுப்பு:2017 இறப்புகள் பகுப்பு:1985 பிறப்புகள் பகுப்பு:சென்னை விளையாட்டு வீரர்கள் பகுப்பு:1989 பிறப்புகள்
சந்திரகுமாரி
சந்திரகுமாரி என்பது சன் தொலைக்காட்சியில் திசம்பர் 10, 2018 முதல் திங்கள் முதல் சனிக்கிழமை வரை இரவு 9:30 மணிக்கு ஒளிபரப்பாகி, 18 மார்ச்சு 2019 முதல்  மாலை 6:30 மணிக்கு ஒளிபரப்பான ஒரு சரித்திர குடும்பத் நாடகத் தொடர் ஆகும்.
இந்தத் தொடரை சன் என்டர்டெயின்மெண்ட் நிறுவனம் மற்றும் ராதிகாவின்ராடான் மீடியாவொர்க்ஸ் நிறுவனத்துடன் இணைந்து அதிக பொருள் செலவில் தயாரிக்கிறது. இந்தத் தொடரில் சரித்திரகால பெண் மற்றும் தற்காலத்து பெண் என 2 வேடங்களில் ராதிகா நடித்தார், இவருக்கு பதிலாக விஜி சந்திரசேகர் சந்திரா என்ற காதாபாத்திரத்தில் நடித்தார். இவருடன் சேர்ந்து தாமிரபரணி, சட்டப்படி குற்றம் போன்ற படங்களில் நடித்த பானு, இதில் ராதிகாவின் மகளாக நடிக்கிறார். யுவராணி, அரவிந்து ஆகாசு, அருண் குமார், வேணு அரவிந்த், லதா ஆகியோர் முக்கிய கதாபாத்திரங்களில் நடித்துள்ளார்கள்.
சரித்திர காலத்துக் கதையை, அண்ணாமலை, வீரா, பாட்ஷா படத்தின் இயக்குநரான சுரேஸ் கிருஷ்ணா இயக்குகிறார். நிகழ்காலக் கதையை சி.ஜே.பாஸ்கர் இயக்குகிறார். சிற்பி இசையமைக்கும் இந்தத் தொடருக்கு, பாலமுருகன் மற்றும் பிலிப் விஜயகுமார் ஒளிப்பதிவு செய்தார்.
ஒளிபரப்பு நேரம் மாற்றம்
19 வருடங்கலாக இரவு 9:30 மணிக்கு ராதிகாவின் தொடர்கள் ஒளிபரப்பாகி வந்தது, இந்த தொடரின் மதிப்பிட்டு அளவு குறைவு காரணாமாக இந்த தொடர் நேரம் மாற்றப்பட்டது.
மதிப்பீடுகள்
கீழே உள்ள அட்டவணையில், நீல நிற எண்கள் குறைந்த மதிப்பீடுகள் குறிக்கும் மற்றும் சிவப்பு நிற எண்கள் அதிக மதிப்பீடுகளை குறிக்கும்.
மொழி மாற்றம்
இந்த தொடர் மலையாளம் மொழியில் சந்திரகுமாரி என்ற அதே பெயரில் மொழி மாற்றம் செய்யப்பட்டு டிசம்பர் 24, 2018 முதல் திங்கள் முதல் வெள்ளி வரை இரவு 10:30 மணிக்கு சூர்யா தொலைக்காட்சி யில் ஒளிபரப்பாகின்றது. கன்னடம் மற்றும் தெலுங்கு மொழிகளில் மொழிமாற்றம் செய்யப்பட்டு உதயா தொலைக்காட்சி மற்றும் ஜெமினி தொலைக்காட்சிகளில் ஒளிபரப்பானது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் வரலாற்றுத் தொலைக்காட்சி நாடகங்கள் பகுப்பு:தமிழ் பழிவாங்குதல் குறித்தான தொலைக்காட்சி தொடர்கள் பகுப்பு:தமிழ் கனவுருப்புனைவு தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் மர்ம தொலைக்காட்சி தொடர்கள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஜேட்மல் காந்த்
மேற்கோள்கள்
பகுப்பு:1963 பிறப்புகள் பகுப்பு:2021 இறப்புகள் பகுப்பு:ராஜஸ்தான் அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
அரேபிய வசந்தம்
அரபு எழுச்சி (Arab Spring; الربيع العربي) என்பது பெரும்பாலான மத்திய கிழக்கு நாடுகளின் நெடுங்கால சர்வாதிகார ஆட்சியாளர்களை எதிர்த்து இளைஞர்களும், பொது மக்களும் நடத்திய எதிர்ப்புப் போராட்டங்கள் ஆகும். இந்தப் போராட்டங்களும் புரட்சிகளும் துனீசியாவில் வெடித்தது.
முகநூலின் தாக்கம்
பேஸ்புக் எனப்படும் சமூக வலைத்தளத்தின் வாயிலாக மக்கள் புரட்சிக் கருத்துக்களை பரிமாறிக் கொண்டனர். கைபேசிகளின் வாயிலாக எடுத்த புகைப்படங்களை இணையத்தின் வாயிலாக மக்களுக்குள் பகிர்ந்துகொண்டனர்.
உசாத்துணை
பகுப்பு:மத்திய கிழக்கு எதிர்ப்புப் போராட்டங்கள் பகுப்பு:2010 நிகழ்வுகள் பகுப்பு:2011 நிகழ்வுகள்
ஏ. வி. எம். நசுமுத்தீன்
'''ஏ. வி. எம். நசுமுத்தீன்''' (பிறப்பு: பிப்ரவரி 3, 1950 இந்திய முஸ்லிம் எழுத்தாளர், கூத்தாநல்லூரில் பிறந்து தற்போது ஹாரிங்டன் சாலை, சேத்துப்பட்டு, சென்னையில் வசித்துவரும் இவர். ஒரு தொழில் வணிக ஆலோசகரும், கணக்காய்வாளரும், இலக்கிய ஆர்வலரும், கவிஞரும் ஆவார்.
உசாத்துணை
பகுப்பு:1950 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:சென்னை எழுத்தாளர்கள்
கருவிழி புண்
கருவிழி புண் (Corneal ulcer) கருவிழியில் பாக்டீரியா, பூஞ்சை மற்றும் வைரஸ் கிருமிகள் தொற்றுகளால் கருவிழி புண் அல்லது கருவிழி வீக்கம் ஏற்படலாம். பொதுவாக ஒவ்வாமை (அழற்சி) காரணமாகவும் கருவிழி புண் ஏற்படும். மேலும் கண்ணில் அடிபட்டாலும் இப்புண் ஏற்படலாம்.
அறிகுறிகள்
கண்கள் சிவப்படைதல், கண்களில் வலி, வழக்கத்தை விட அதிகமான கண்ணீர் வடிதல், கண் இமைகள் திறக்க கடினமாக இருத்தல், ஒளியைப் பார்க்கும்போது கண் கூசுதல், கண்ணில் ஏதோ விழுந்தது போன்ற உணர்வு மற்றும் மங்கலான பார்வை ஆகியவைகள் கருவிழி புண்களுக்கான அறிகுறிகள் ஆகும்.
மருத்துவம்
ஒவ்வாமை ஏற்பட்ட காரணத்தைப் பொறுத்து, கருவிழி புண்களுக்கான சிகிச்சை மாறுபடும். பாக்டீரியா மற்றும் பூஞ்சைகளால் ஏற்பட்ட கருவிழி புண்ணைக் குணப்படுத்த சொட்டு மருந்துகள் (Antibacterial and antifungal eye drops) உள்ளது. வைரஸ் கிருமிகளால் ஏற்படும் கருவிழி புண்ணைக் குணப்படுத்த சிறப்பு சொட்டு மருந்துகள் (Antiviral eye drops ) உள்ளது. சொட்டு மருந்துகளால் புண் ஆறவில்லை எனில், கருவிழி மாற்று அறுவை சிகிச்சையை மருத்துவர் பரிந்துரைக்கப்படும்.
மேற்கு மாம்பலம்
மேற்கு மாம்பலம் அல்லது பழைய மாம்பலம் தமிழகத் தலைநகர் சென்னையின் தென்பகுதியில் தி.நகருக்கு மேற்கே உள்ள ஓர் குடியிருப்புப் பகுதியாகும். சென்னையின் பழமையான குடியிருப்புகளில் ஒன்றான இது சென்னை புறநகர் இருப்புப்பாதையின் தெற்கு வழியில் உள்ள மாம்பலம் தொடருந்து நிலையத்தின் மேற்கே உள்ளது.
கருவிழி புண்
வெளி இணைப்புகள்
பகுப்பு:கண் மருத்துவம் பகுப்பு:கண் நோய்கள்
மேற்கு மாம்பலம்
கல்வி
இங்குள்ள சில பள்ளிகள்:
போக்குவரத்து
சென்னையின் பிற பகுதிகளுடன் தொடருந்து மற்றும் மாநகரப் பேருந்துகளால் இணைக்கப்பட்டுள்ளது.
உசாத்துணை
பகுப்பு:சென்னை
வீராபுரம் ஊராட்சி
வீராபுரம் ஊராட்சி (Veerapuram Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்கொளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2596 ஆகும். இவர்களில் பெண்கள் 1342 பேரும் ஆண்கள் 1254 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீல் எட்கொக்
நீல் எட்கொக் (Neil Adcock, பிறப்பு: மார்ச்சு 8 1931, தென்னாப்பிரிக்க அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும், 99 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1953 -1962 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1931 பிறப்புகள் பகுப்பு:2013 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
முதிய சூனியக்காரி
thumb| சூனியக்காரியிடம் இருந்து ஒரு பெண்ணை மறைத்து வைத்திருக்கும் ஆப்பிள் மரத்தைக் காட்டும் [[ஜான் டி. பேட்டன்|ஜான் டி. பேட்டனின் விளக்கம்.]] தி ஓல்ட் விட்ச் என்பது ஜோசப் ஜேக்கப்ஸ் தனது 1894 புத்தகமான மோர் இங்லிஷ் ஃபேரி டேல்ஸில் சேகரித்த ஒரு ஆங்கில விசித்திரக் கதையாகும். ரூத் மானிங்-சாண்டர்ஸ் எழுதிய எ புக் ஆஃப் விட்ச் மற்றும் ஆலன் கார்னரின் பிரிட்டிஷ் ஃபேரி டேல்ஸ் புத்தகத்திலும் இது சேர்க்கப்பட்டுள்ளது.
சுருக்கம்
ஒரு தம்பதியருக்கு இரண்டு மகள்கள் இருந்தனர். ஆனால் அவர்களின் தந்தைக்கு வேலை இல்லை. மகள்கள் தங்கள் அதிர்ஷ்டத்தைத் தேட விரும்பினர். அதில்; ஒரு மகள் சேவை செய்யப் போவதாகக் கூறினாள். ஒரு இடம் கிடைத்தால் அவளால் முடியும் என்று அவளுடைய அம்மா சொன்னார்.
மகள் தேடினாள். ஆனால் எதையும் கண்டுபிடிக்க முடியவில்லை. இறுதியில் ரொட்டி நிறைந்த அடுப்பினைக் கண்டாள். ரொட்டி அதை வெளியே எடுக்குமாறு சிறுமியிடம் கெஞ்சியது. அவள் கீழ்ப்படிந்தாள். சிறுமி தொடர்ந்து ஒரு பசுவிடம் வந்தாள். அது தான் பாலைக் கறக்குமாறு கெஞ்சியது. ஒரு ஆப்பிள் மரம் அவளிடம் கெஞ்சி அவளைத் தன் ஆப்பிள்களை அசைக்கச் செய்தது.
அவளது தேடலைத் தொடர்ந்து, சிறுமி ஒரு முதிய சூனியக்காரியின் வீட்டிற்கு வந்தாள். வயதான சூனியக்காரி அவளை வீட்டைச் சுத்தம் செய்ய வைத்தாள். ஆனால் புகைபோக்கியைப் பார்க்க வேண்டாம் என்று அவளைத் தடை செய்தாள். ஒரு நாள், அவள் அதைச் செய்தாள். பணப் பைகள் கீழே விழுந்தன. உடனே அந்த பெண் அவைகளைத் தூக்கிகொண்டு தப்பி ஓடினாள்.
சிறுமி செய்ததை உணர்ந்த முதிய சூனியக்காரி அவளை துரத்தினாள். ஒவ்வொரு முறையும் வயதான சூனியக்காரி அவளைப் பிடிக்க நெருங்க, ஆப்பிள் மரமும் பசுவும் அவளை தடுத்தன. சிறுமி அடுப்புக்கு வந்தபோது, அது அவளை பின்னால் மறைத்து, வயதான சூனியக்காரியை ஏமாற்றி, அவளை நீண்ட நேரம் சிக்க வைத்தது. அந்தப் பெண் தனக்குக் கிடைத்த பணப் பையைப் பயன்படுத்தி ஒரு பணக்காரனை மணந்தாள்.
அவளுடைய சகோதரி அதையே முயற்சி செய்ய முடிவு செய்தாள். ஆனால் அடுப்பு, மாடு மற்றும் ஆப்பிள் மரத்திற்கு உதவ மறுத்துவிட்டாள். அவள் பணத்தைத் திருடியபோது, ஆப்பிள் மரம் அவளை மறைக்க மறுத்தது, வயதான சூனியக்காரி அவளைப் பிடித்து, அடித்து, பணப் பையைத் திரும்பப் பெற்றாள்.
குறிப்புகள்
பகுப்பு:நாட்டுப்புறக் கதைகள்
முந்த்ரா அனல் மின் நிலையம்
முந்த்ரா அனல் மின் நிலையம் (Mundra Thermal Power Station) இந்தியாவின் குசராத்து மாநிலத்தில் கட்ச் மாவட்டத்தில் உள்ள முந்த்ராவில் அமைந்துள்ளது. இது அதானி பவர் நிறுவனத்தின் நிலக்கரி அடிப்படையிலான மின் உற்பத்தி நிலையங்களில் ஒன்று. இந்த மின்னுற்பத்தி நிலையத்திற்கான நிலக்கரி முதன்மையாக இந்தோனேசியாவின் புன்யுவிலிருந்து இறக்குமதி செய்யப்படுகிறது. கட்ச் வளைகுடாவின் வரும் கடல் நீரே இந்த மின் நிலையத்திற்கு நீர் ஆதாரமாக உள்ளது.
இது உலகின் 11ஆவது பெரிய ஒற்றை இருப்பிட நிலக்கரி அடிப்படையிலான அனல் மின் நிலையம் மற்றும் தேசிய அனல் மின் நிறுவனமான விந்தியாஞ்சலுக்குப் அடுத்து இந்தியாவின் இரண்டாவது பெரிய செயல்பாட்டில் உள்ள மின்நிலையமாகும்.
திறன்
இந்த ஆலையில் ஒன்பது மின் உற்பத்தி அலகுகள் உள்ளன. அலகு # 5 முதல் 9 வரை பெரும் நுட்ப கொதிகலன் தொழில்நுட்பம் உள்ளது.
சூலை 2012ல் அதானி பவர் நிறுவனம், இந்தோனேசியாவில் இருந்து இறக்குமதி செய்யப்படும் நிலக்கரியின் விலை உயர்வால் மின் கட்டணத்தை உயர்த்துமாறு மத்திய மின்சார ஒழுங்குமுறை ஆணையத்திடம் கோரிக்கை விடுத்தது.
மேற்கோள்கள்
<references group="" responsive="0"> பகுப்பு:குசராத் அனல் மின் நிலையங்கள் பகுப்பு:Coordinates on Wikidata
இரண்டாம் உதயாதித்தவர்மன்
இரண்டாம் உதயாதித்தவர்மன் ( Udayadityavarman II; கி.பி1050 முதல் 1066  வரை அங்கோர் இராச்சியத்தை ஆட்சி செய்த இவன் முதலாம் சூர்யவர்மனுக்குப் பின் ஆட்சிக்கு வந்தான்.  ஆனால் அவனது மகன் அல்ல. இவன் முதலாம் யசோவர்மனின் மனைவியின் உறவினராவான்.
இவன் சிவபெருமானைக் கௌரவிப்பதற்காக பாபூன் கோயிலைக் கட்டினான். ஆனால் சில சிற்பங்கள் புத்தருக்கு அர்ப்பணிக்கப்பட்டவை. இவன் மேற்கு பரே நீர்த்தேக்கத்தின் கட்டுமானத்தையும் முடித்தான். மேலும், மேற்கு மெபோனின் மையத்தில், ஒரு உயர்ந்த தீவை கட்டி எழுப்பினான். } இவனது ஆட்சியின் போது, 1051, 1065 ஆம் ஆண்டுகளில், நடந்த பல கிளர்ச்சிகள் இவனது தளபதி சங்கராமனால் பல முறை முறியடிக்கப்பட்டன.
இன்றைய தாய்லாந்தின் ஆரண்யபிரதேத் நகருக்கு அருகில் அமைந்துள்ள இசுடோக் காக் தோம் கோயில் இவனது ஆட்சியின் போது கட்டப்பட்டது. முந்தைய கெமர் மன்னர்களின் வரிசையை விவரிக்கும் விரிவான கல்வெட்டின் கண்டுபிடிப்பு தளமாக இந்த கோயில் மிகவும் பிரபலமானது. கல்வெட்டு இப்போது பேங்காக்கில் உள்ள தேசிய அருங்காட்சியகத்தின் சேகரிப்பின் ஒரு பகுதியாக இருக்கிறது.
இவனுக்குப் பிறகு இவனது இளைய சகோதரன் மூன்றாம் ஹர்ஷவர்மன் ஆட்சிக்கு வந்தான்.
சான்றுகள்
பகுப்பு:1066 இறப்புகள் பகுப்பு:கம்போடிய இந்துக்கள் பகுப்பு:கம்போடிய வரலாறு பகுப்பு:கம்போடிய அரசர்கள்
நவநீத் லால்
நவநீத் லால் பாரதீய ஜனதா கட்சியின் இந்திய அரசியல்வாதியும் ராஜஸ்தான் மாநிலத்தின் காடோல் விதான சமுதாயத்தை சார்ந்த  ராஜஸ்தான் சட்டமன்ற உறுப்பினராவார்.
மேற்கோள்கள்
பகுப்பு:ராஜஸ்தான் அரசியல்வாதிகள்
பினாங்கு மலை
பினாங்கு மலை அல்லது புக்கிட் பெண்டேரா (மலாய் மொழி: Bukit Bendera; ஆங்கிலம்: Penang Hill அல்லது Flagstaff Hill) என்பது மலேசியா, பினாங்கு மாநிலத்தில் உள்ள ஒரு மலை வாழிடமாகும். பினாங்குத் தீவில், இந்த மலை வாழிடம் அமைந்து உள்ளது. பினாங்கு மாநிலத்தின் ஜார்ஜ் டவுன், பினாங்கு தலைநகர் மையத்தில் இருந்து 6 கி.மீ. தொலைவில் உள்ளது. பினாங்கு மலையை, மலேசியத் தமிழர்கள் கொடி மலை (Flagstaff Hill) என்று அழைக்கிறார்கள்.
மலாய் மொழியில் புக்கிட் பெண்டேரா என்று அழைக்கப் படுகிறது. புக்கிட் என்றால் மேடு அல்லது மலை. பெண்டேரா என்றால் கொடி. மலேசியாவின் முதல் மலைவாழிடம் என்று அழைக்கப்படும் பினாங்கு மலையை, பிரான்சிஸ் லைட் கண்டுபிடித்தார். செம்புற்றுப் பழத் தோட்டங்களை உருவாக்குவதற்காக, பினாங்கு மலையின் உச்சிக்குச் சென்ற போது, இந்த மலைவாழிடம் கண்டுபிடிக்கப்பட்டது.
வரலாறு
18-ஆம் நூற்றாண்டில், பினாங்குத் தீவு, கெடா மாநிலத்துடன் இணைந்து இருந்தது. 1765-ஆம் ஆண்டு, பிரித்தானியக் கிழக்கிந்தியக் கம்பனியில், ஓர் அதிகாரியாகப் பணிபுரிந்த கேப்டன் பிரான்சிஸ் லைட் என்பவர், பினாங்கில் காலடி வைத்தார். அந்தக் கட்டத்தில் வாசனைத் திரவியங்களுக்கும், அபின் போதைப் பொருட்களுக்கும் பினாங்குத் தீவு பெயர் பெற்று இருந்தது.
காலப் போக்கில், பிரான்சிஸ் லைட், கெடா சுல்தானின் நன்மரியாதையைப் பெற்றார். அதனால் அவருக்கு 1786 ஆகஸ்ட் 11-இல் பினாங்குத் தீவு அன்பளிப்பாக வழங்கப்பட்டது. பின்னர் பிரான்சிஸ் லைட், பிரித்தானிய இந்தியா அரசுக்கு பினாங்குத் தீவை வழங்கினார். பினாங்குத் தீவிற்கு ஐக்கிய இராச்சியத்தின் நான்காம் ஜார்ஜ் நினைவாக வேல்ஸ் இளவரசர் தீவு எனப் பெயரிட்டப் பட்டது.
பிரான்சிஸ் லைட்
அந்தக் கட்டத்தில், சியாம் அரசு, பினாங்கின் மீது படையெடுக்கத் தயாராக இருந்தது. சியாமிய இராணுவ ஆக்கிரமிப்பில் இருந்து கெடாவைப் பாதுகாப்பதாக, பிரான்சிஸ் லைட் வாக்குறுதி அளித்தார். அந்த வகையில், பினாங்குத் தீவின் நிறுவனர் பிரான்சிஸ் லைட் என இன்றும் நினைவுகூறப் படுகிறது. இருப்பினும், கெடாவின் மீது சியாமிய இராணுவம் படையெடுத்த போது, பிரான்சிஸ் லைட் பாதுகாப்பு வழங்கவில்லை.
அதனால், கெடா சுல்தான், பிரான்சிஸ் லைட்டின் மீது படையெடுத்தார். அந்தப் படையெடுப்பில் கெடா சுல்தான் தோல்வி அடைந்தார். இருப்பினும், இரு தரப்புக்கும் இடையே ஓர் ஒப்பந்தம் செய்து கொள்ளப்பட்டது. வருடா வருடம் கெடா சுல்தானுக்கு 6000 ஸ்பானிய டாலர்களைத் திறையாக வழங்குவதற்கு பிரான்சிஸ் லைட் ஒப்புக் கொண்டார். அந்த ஒப்பந்தம் இன்றுவரை நடைமுறையில் உள்ளது. பினாங்கு அரசாங்கம், கெடா அரசாங்கத்திற்கு, 18,000 ரிங்கிட்டை திறைவரியாகச் செலுத்தி வருகிறது.
கோர்ன்வாலிஸ் கோட்டை
கெடா சுல்தானிடம் இருந்து பினாங்குத் தீவு கிடைக்கப் பெற்றதும், அந்தத் தீவின் தற்காப்பிற்காக ஒரு கோட்டையைக் கட்டினார்கள். அதன் பெயர் கோர்ன்வாலிஸ் கோட்டை. அந்தக் கோட்டை இன்றும் பினாங்கில் கம்பீரமாகக் காட்சி அளிக்கின்றது.
அதன் பின்னர், பிரான்சிஸ் லைட்டின் நிர்வாகக் காலத்தில், செம்புற்றுப் பழத் தோட்டங்களை உருவாக்குவதற்காக, பினாங்கு மலையின் உச்சிக்குச் சென்றார்கள். அப்போது, இந்த மலைவாழிடம் இருப்பது கண்டுபிடிக்கப்பட்டது. பின்னர், பினாங்கு மலையில் படிப்படியாக சில வளர்ச்சித் திட்டங்கள் அமல்படுத்தப்பட்டன.
இடவிளக்கம்
பினாங்கு கொடி மலை கருங்கல் சார்ந்த ஓர் நிலப்பகுதியாகும். இந்த மலை வடக்குப் பகுதியில் உயரமாகச் செல்கிறது. வெஸ்டர்ன் ஹில் என்று அழைக்கப்படும் மேற்கு மலைப் பகுதியில், கடல் மட்டத்தில் இருந்து 833 மீட்டர் (2,723 அடி) வரை உயரமாக இருக்கிறது. மேற்கு மலைப் பகுதியில் சில உச்சி மலைகளும் உள்ளன.
அந்தப் பகுதியில் உள்ள அட்மிரல் மலை (மலாய் மொழி: Bukit Laksamana; ஆங்கிலம்: Admiral Hill), புலி மலை, கொடிக் கம்ப மலை, அரசாங்க மலை போன்றவற்றைக் குறிப்பிட்டுச் சொல்லலாம். கொடிக் கம்ப மலை (Flagstaff Hill) 735 மீட்டர் உயரம் கொண்டது. இந்த மலையில் இருந்து, சிறு ஆறுகளும் அருவிகளும் ஊற்றெடுக்கின்றன. அவற்றுள் சுங்கை பினாங் என்று அழைக்கப்படும் பினாங்கு ஆறுதான் பெரியது.
நிலப் பயன்பாடு
அரசாங்க மலை, புக்கிட் தீமா போன்ற மலைப்பகுதிகள் நீர்ப் பிடிப்பு வளாகங்களாகும். அதனால், இந்த இடங்களில் மேம்பாட்டுத் திட்டங்கள் எதுவும் அனுமதிக்கப் படுவது இல்லை.
கொடிமலை இரயில் சேவை
ஆயர் ஈத்தாம் மலையடிவாரத்தில் இருந்து, 2007 மீட்டர் உயரத்தில் உள்ள கொடிமலை உச்சிக்கு கயிற்றிழுவை இருப்புப் பாதை அமைக்கப்பட்டு உள்ளது. கொடி மலையின் உச்சிக்குச் செல்ல, இரயில் சேவையைப் பயன்படுத்துவதே வசதியாகும். கொடிமலைக்கு இரயில் சேவை தொடங்கப் பட்டதில் ஒரு வரலாற்றுப் பின்னணியே இருக்கிறது.
1788-ஆம் ஆண்டில் கொடிமலைக்குச் செல்ல, குதிரைகளைப் பயன்படுத்தும் திட்டம் உருவானது. பிரான்சிஸ் லைட் தான் அந்தத் திட்டத்தை அறிமுகம் செய்தார். 19-ஆம் நூற்றாண்டின் தொடக்கக் காலத்தில், பிரித்தானிய குடியேற்றவாதிகள் தங்களின் தனிப்பட்ட வசதிகளுக்காக வளமனைகளைக் கட்டினார்கள். வசதி படைத்த சீனர்களும், பிரித்தானியர்களுக்குச் சளைத்தவர்கள் அல்ல என மாளிகைகளைக் கட்டிக் கொண்டனர்.
கயிற்றிழுவை இருப்புப் பாதை
இருப்புப் பாதை அமைக்கப்படுவதற்கு முன்னர், மலை உச்சிக்குச் செல்ல விரும்புபவர்கள் நாற்காலிகளில் அமர்த்தப் பட்டு தூக்கிச் செல்லப் பட்டனர். ஒரு நாற்காலிக்கு ஒரு பயணி என ஆறு பேர் தூக்கிச் சென்றனர். நாற்காலி தூக்கிகள் ஒவ்வொருவருக்கும் 46 காசுகள் ஊதியம் கொடுக்கப்பட்டது.
இந்தக் கட்டத்தில், கயிற்றிழுவை இருப்புப் பாதை அமைக்கும் திட்டம் 1897-இல் உருவானது. ஆனால், 1906-ஆம் ஆண்டில்தான் செயல்முறைக்கு வந்தது. அந்த ஆண்டுதான், கொடிமலை இரயில் சேவை நிர்மாணிப்புப் பணிகளும் தொடங்கின. 17 ஆண்டுகள் தொடர்ந்து நடைபெற்ற அந்தப் பணிகள், 1923-ஆம் ஆண்டு முடிவுற்றது. 1923 அக்டோபர் 21-இல், கொடிமலை இரயில் சேவை பொதுமக்களுக்கு திறந்துவிடப் பட்டது.
அந்தக் காலத்திலேயே, நிர்மாணிப்புப் பணிகளுக்கு 1,573,000 மலாயா ஸ்டிரேயிட்ஸ் டாலர்கள் செலவாயின. அந்த இரயில் பாதை ஒரு மைல் 435 கெஜம் நீளம் கொண்டது. அரை மணி நேர இரயில் பயணம். பயணிகளின் வேண்டுகோளுக்கு இணங்க, இரயில் இடையிடையே நின்று பயணிக்கும் வசதியும் வழங்கப் படுகிறது.
புதிய இரயில் சேவை முறை
2010-ஆம் ஆண்டு, கொடிமலை இரயில் சேவையின் புதிய மேம்பாட்டுப் பணிகள் தொடங்கப்பட்டன. அந்த மேம்பாட்டுப் பணிகள் முடிவுற்றதும், 2011-ஆம் ஆண்டு மே மாதம் முற்றிலும் புதிய முறையிலான இரயில் சேவை முறை அமல்படுத்தப்பட்டது.
முன்பு காலத்தில், பயணத்தின் முதல் பாதியை ஓர் இரயிலும், மறு பாதியை மற்றோர் இரயிலிலும் மாறி மாறிப் பயணிக்க வேண்டும். இப்போதைய புதிய முறையில், ஒரே இரயிலில் கொடிமலையின் உச்சியை அடையும் வகையில் மேம்பாடு செய்யப்பட்டுள்ளது.
2012-ஆம் ஆண்டு, கொடிமலைக்கு 1.2 மில்லியன் சுற்றுப்பயணிகள் வருகை தந்துள்ளனர். அவர்களில் 281,487 பயணிகள் வெளிநாட்டுச் சுற்றுப்பயணிகளாவர். சிறந்த இரயில் சேவை, தூய்மை, பாதுகாப்பு, உடல் ஊனமுற்றோருக்கான வசதிகள், இரயில் சேவைக்கான கட்டணம், கொடிமலை நிறுவன ஊழியர்களின் நட்புறவு போன்றவை நிறைவளிப்பதாக அமைகின்றன.
கொடிமலையின் மேற்தளத்தில் அமைக்கப்பட்டுள்ள உணவு மையம், மக்கள் நிகழ்ச்சி மேடை, பழமை வாய்ந்த சுப்பிரமணிய ஆலயம், புத்தர் ஆலயம், மூலிகைப் பூங்கா, தங்கும் விடுதிகள் போன்றவை, சுற்றுப் பயணிகளைப் பெரிதும் கவர்ந்து வருகின்றன.
வெளித் தொடர்புகள்
பகுப்பு:மலேசியாவில் உள்ள மலை வாழிடங்கள் பகுப்பு:மலேசிய மலைகள் பகுப்பு:பேராக்
கலேயின் குடிமக்கள் (சிற்பம்)
கலேயின் குடிமக்கள் (The Burghers of Calais) என்பது அகசுத்தே ரோடின் என்பவரால் செய்யப்பட்ட மிகவும் புகழ் வாய்ந்த சிற்பம் ஆகும். இது 1889 ஆம் ஆண்டில் செய்து முடிக்கப்பட்டது. நூறான்டுப் போரின்போது, ஆங்கிலக் கால்வாய்ப் பகுதியில் உள்ள பிரான்சின் முக்கியமான துறைமுக நகரான கலே ஆங்கிலேயர்களால் ஓராண்டுக்கும் மேலாக முற்றுகை இடப்பட்டபோது 1347 ஆம் ஆண்டில் நடந்த ஒரு நிகழ்வுக்கான நினைவுச் சின்னமாக இது உள்ளது.
பகுப்பு:சிற்பங்கள்
ராகிணி (1968 திரைப்படம்)
ராகிணி, கெ. என். மூர்த்தி தயாரிப்பில் வெளியான மலையாளத் திரைப்படம். 1968 செப்டம்பர் 13- ஆம் நாள் வெளியானது.
சான்றுகள்
பகுப்பு:1968 மலையாளத் திரைப்படங்கள்
பாமா ருக்மணி
பாமா ருக்மணி 1980 ஆம் ஆண்டு வெளிவந்த தமிழ்த் திரைப்படமாகும். ஆர். பாஸ்கரன் இயக்கத்தில் வெளிவந்த இத்திரைப்படத்தில் பாக்யராஜ், ராதிகா மற்றும் பலரும் நடித்துள்ளனர்.
மேற்கோள்கள்
பகுப்பு:1980 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கே. பாக்யராஜ் நடித்த திரைப்படங்கள் பகுப்பு:ராதிகா நடித்த திரைப்படங்கள்
பஞ்சாப் மற்றும் சிந்து வங்கி
பஞ்சாப் & சிந்து வங்கி (P&SB) வட இந்தியாவில் செயல்பட்டுவரும் இந்தியப் பொதுத்துறை வங்கியாகும். இந்திய அரசுக்கு சொந்தமான (81.42%) வங்கியான இது புது தில்லி தலைமையிடமாகக் கொண்டு செயல்பட்டுவருகிறது. இவ்வங்கிக்கு இந்தியா முழுவதும் 1416 கிளைகள் உள்ளன. இவற்றுள் 530 கிளைகள் பஞ்சாப் மாநிலத்தில் உள்ளன. 2012 - 13 நிதியாண்டில் இவ்வங்கி 339 கோடி ரூபாயை நிகர இலாபமாகவும், நிகர NPA 2.14% ஈட்டியுள்ளது. 2013 சூன் மாதத்துடன் முடிவடைந்த காலாண்டில் இவ்வங்கி ரூபாய் 122 கோடிகளை வருவாயாக ஈட்டியுள்ளது. மேலும் இதே காலாண்டில் இதன் மொத்த வணிகம் ரூபாய் 1,42,000 கோடிகளாக உள்ளது. மேலும் இவ்வங்கியின் வணிகமானது ஒரு ஊழியருக்கு ரூபாய் 14 கோடிகளாகவும், ஒரு கிளைக்கு ரூபாய் 108 கோடிகளாகவும் உள்ளது.
இதனையும் காண்க
பகுப்பு:இந்தியப் பொதுத்துறை வங்கிகள் பகுப்பு:தேசியமயமாக்கப்பட்ட நிறுவனங்கள் பகுப்பு:இந்திய வங்கிகள்
ஒசாக்கா
ஒசாகா ஜப்பான் நாட்டில் அமைந்துள்ள ஒரு நகரமாகும். இது ஜப்பானின் நான்கு பிரதான தீவுகளில் பெரிய தீவான ஹோன்சு (அல்லது ஹொன்ஷூ) தீவில் யோடோ ஆறு கடலில் சங்கமிக்கும் இடத்தில் அமைந்துள்ளது. ஜப்பானிய மொழியில் ஒசாகா என்றால் 'பெரிய குன்று' என அர்த்தம்.
ஜப்பான் நாட்டின் தொழில் தலைநகரமாகக் கருதப்படும் ஒசாகா ஜப்பான் நாட்டின் இரண்டாவது பெரிய நகரமாகும்.
போக்குவரத்து
இங்குள்ள சுரங்க இரயில்கள் மிகவும் பிரபலமானதாகும். சுரங்க ரயில்களை தினமும் மில்லியன் கணக்கான மக்கள் பயன் படுத்துகின்றனர். வேகமான இரயில்கள் (Bullet Trains) டோக்கியோ மற்றும் ஜப்பானின் பிரதான நகரங்களை இணைக்கின்றன.
பகுப்பு:ஜப்பானிய நகரங்கள் பகுப்பு:நகரம் தொடர்பான குறுங்கட்டுரைகள்
சிறந்த நகைச்சுவையாளருக்கான பிலிம்பேர் விருது – தெலுங்கு
சிறந்த நகைச்சுவையாளருக்கான பிலிம்பேர் விருது – தெலுங்கு என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தெலுங்குத் திரைப்படத்துறையில் சிறப்பான நகைச்சுவை நடிப்பினை வெளிப்படுத்தும் சிறந்த நகைச்சுவையாளருக்கு வழங்கப்படுகிறது.
இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. பிரம்மானந்தம் இவ்விருதினைப் பெற்ற முதல் நபராவார். 2006ஆம் ஆண்டுடன் இவ்விருது நிறுத்தப்பட்டது.
மேற்கோள்கள்
நகைச்சுவையாளர் தெலுங்கு
தமிழ்நாடு வீட்டு வசதி வாரியம்
தமிழ்நாடு வீட்டு வசதி வாரியம் தமிழ்நாடு அரசின் வீட்டுவசதி மற்றும் நகர்ப்புற வளர்ச்சித் துறையின் கீழ் அமைக்கப்பட்ட ஒரு அரசு நிறுவனமாகும். 1947 ஆம் ஆண்டில் சென்னை நகரில் வீடுகளின் தேவைக்காக "நகர் மேம்பாட்டு அறக்கட்டளை" (City Improvement Trust)எனும் பெயரில் தொடங்கப்பட்ட அமைப்பு 1961 ஆம் ஆண்டுக்குப் பின்னர் தமிழ்நாடு வீட்டு வசதி வாரியம் எனும் பெயருக்கு மாற்றமாகி உள்ளது. இந்த நிறுவனத்தின் மூலம் தமிழ்நாட்டின் அனைத்து நகரங்களிலும் வீட்டு மனைகள், வீடுகள் அமைக்கப்பட்டு இந்த நிறுவனம் நிர்ணயிக்கும் விலையில் பொதுமக்களுக்கு அளிக்கப்பட்டு வருகிறது. இந்த வீட்டு மனைகள், வீடுகள் நான்கு பிரிவுகளின் கீழ் அளிக்கப்பட்டு வருகின்றன.
வெளி இணைப்புகள்
பகுப்பு: தமிழ்நாடு அரசு நிறுவனங்கள்
எசுசார் சாலயா மின் உற்பத்தி நிலையம்
எசுசார் சாலயா மின் உற்பத்தி நிலையம் என்பது இந்திய மாநிலமான குசராத்தில் உள்ள ஜாம்நகர் மாவட்டத்தில் வாடினாரில் உள்ள எசுசார் சுத்திகரிப்பு நிலையத்திற்கு அருகில் அமைந்துள்ள நிலக்கரி அடிப்படையிலான அனல் மின் நிலையம் ஆகும். இந்த மின் நிலையம் எசுசார் சக்தியினால் இயக்கப்படுகிறது.
இந்த ஆலைக்கான நிலக்கரி இந்தோனேசியாவில் உள்ள எசுசார் சக்திக்குச் சொந்தமான கேப்டிவ் சுரங்கத்திலிருந்து பெறப்படுகிறது.
திறன்
இந்த மின்சக்தி நிறுவனம் 1200 மெகாவாட் (2x600 மெகாவாட்) நிறுவப்பட்ட திறன் கொண்டது.
மேற்கோள்கள்
பகுப்பு:ஜாம்நகர் மாவட்டம் பகுப்பு:குசராத் அனல் மின் நிலையங்கள்
வள்ளலார் நகர்
வள்ளலார் நகர் அல்லது தங்கசாலை (Mint) இந்திய மாநகரம் சென்னையின் வட பகுதியில் அமைந்துள்ள ஓர் சுற்றுப் பகுதியாகும். சென்னை தொடருந்து நிலையத்தின் சரக்குப் பிரிவு இங்கிருப்பதால் மிகுந்த போக்குவரத்து நெரிசல் கொண்ட சாலையாகும். மேலும் சென்னையின் தொன்மையான மருத்துவமனைகளில் ஒன்றான அரசு இசுடான்லி பொது மருத்துவமனை இங்கு அமைந்துள்ளது.
இப்பகுதிக்கு வள்ளலார் நகர் எனப்பெயர் வரக்காரணம், வள்ளலார் என்று அழைக்கப்படும் இராமலிங்க அடிகள் சிறு பிள்ளையாயிருக்கும் பொழுது, தனது அண்ணனுடன் அப்பகுதியிலொன்றான ஏழுகிணறு என்னுமிடத்திலுள்ள, வீராசாமிப் பிள்ளைத் தெருவில் வசித்து வந்தார். தனது ஒன்பதாவது வயதிலேயே அருகிலுள்ள ஆலயத்தில் எழுந்தருளியிருக்கும் துலுக்காணத்து ரேணுகை அம்மனுக்கு பாமாலைகள் சூட்ட ஆரம்பித்து விட்டார். மேலும் பாரிமுனையிலுள்ள புகழ்பெற்ற கந்த கோட்டத்திலும் பல பாடல்கள் புனைந்துள்ளார். இவ்வாறு தமிழ்நாட்டின் புகழ் பெற்ற துறவிகளில் ஒருவரான வள்ளலாரின் பிள்ளைப் பிராயம் இங்கிருந்தே துவங்கியதால் இப்பகுதிக்கு வள்ளலார் நகர் என்னும் பெயர் வந்தது.
வெள்ளையர் ஆட்சியின் போது, தங்கக்காசுகள் (Mint) இங்கே உருவாக்கப்பட்டிருந்ததனால் தங்கசாலை என்னும் பெயரால் அழைக்கப்பட்டு வந்தது. 1980களில் வள்ளலார் நகர் என்று பெயர் மாற்றம் செய்யப்பட்டது. இப்பகுதியில் தமிழக பொதுப்பணித்துறைத் தலைமையகமும் அரசாங்க அச்சகமும் இயங்கி வருகின்றன.
பகுப்பு:சென்னை சுற்றுப் பகுதிகள்
தகவற் பரிமாற்றத்திற்கான தமிழ் நியமக் குறியீட்டு முறை
தகவற் பரிமாற்றத்திற்கான தமிழ் நியமக் குறியீட்டு முறை என்பது கணினி சார் தேவைகளுக்கு தமிழ் எழுத்துக்களை பயன்படுத்துவதற்கென உருவாக்கப்பட்ட, எட்டு பிட் அடிப்படையில் அமைந்த ஆங்கிலம்-தமிழ் என இரு மொழிகளை கையாளத்தக்க ஒரு எழுத்து குறிமுறை நியமமாகும். இக்குறிமுறையின் பெயர் ஆங்கிலத்தில் சுருக்கமாக (திஸ்கீ) TSCII (Tamil Standard Code for Information Interchange) என்றவாறு குறிப்பிடப்படுகிறது. தமிழில் திசுகி எனவும் தகுதரம் (தமிழ் குறியீட்டுத் தரம்) எனவும் வழங்கப்படும் இதுவே முதன்முதல் தமிழில் உலகம் தழுவிய திறந்த இணைய உரையாடல் மூலம் தரப்படுத்தப்பட்டு உருவாக்கப்பட்ட குறிமுறை நியமமாகும்.